
Решение №76/12.03.2010 по нак. д. №754/2009 на ВКС, НК, II н.о.
 


 	
		
	 	
	Р 	
	 	
	Е Ш Е Н И Е 	
		
	№ 76 	
		
	гр. София, 12 март 2010 г. 	
		
	В И М Е Т О Н А Н А Р О Д А 	
		
	Върховният касационен съд на Република 	
	 	
	България, Второ наказателно отделение, в публично заседание на петнадесети февруари 	
	 	
	през две хиляди и десета година в състав: 	
		
	ПРЕДСЕДАТЕЛ: С. С 	
	 	
	ЧЛЕНОВЕ: 1. Ж. Н 	
	 	
	 2. Т. С 	
		
	при секретаря …… Н.Ц ……………………………………. в присъствието 	
	 	
	на прокурора … Маринова ………………………………….. изслуша докладваното от съдия Ж.Н 	
	 	
	………………………………………. наказателно дело № 754 по описа за 2009 г. и за да се 	
	 	
	произнесе, взе предвид следното: 	
		
	Настоящето производство е образувано по искане на окръжния прокурор на гр. Б. за възобновяване на н. о. х. д. № 2077/09 г. и отмяна на определение от 8.07.2009 г. на Бургаския районен съд, с което е одобрено споразумение за прекратяване на наказателното производство. 	
	 	
	Искането се основава на разпоредбата на чл. 422, ал. 1, т. 3 НПК. Твърди се, че е разкрито ново обстоятелство за съдебното минало на осъдения М. С. А., което има съществено значение за решаване на делото. 	
	 	
	В съдебно заседание прокурорът от Върховна касационна прокуратура поддържа искането за възобновяване. 	
	 	
	Защитникът счита, че то е неоснователно и следва да бъде оставено без уважение. 	
	 	
	Върховният касационен съд, след като обсъди направеното искане, съображенията, развити устно в съдебно заседание, и извърши проверка в рамките на изтъкнатите основания за възобновяване, намира следното. 	
	 	
	Процесуално допустимото искане е ОСНОВАТЕЛНО. 	
	 	
	С определение от 8.07.09 г. по н. о. х. д. № 2077/2009 г. Бургаският районен съд е одобрил споразумение за прекратяване на наказателното производство между прокурора и М. С. А. за престъпление по чл. 343б, ал. 1 НК, извършено на 4.07.08 г., за което е наложено наказание от осем месеца лишаване от свобода с отложено изпълнение за срок от три години, на основание чл. 66, ал. 1 НК. 	
	 	
	От материалите се установява, че по делото, приключило с въпросното споразумение, е била приложена справка за съдимост, издадена от Районния съд – гр. М.. В нея е отразено, че М. С. А. е неосъждан и следователно лице, спрямо което не съществува пречка за приложение на чл. 66, ал. 1 НК (само административно наказан по реда на чл. 78а НК). В процеса на изпълнение на наказанието по одобреното споразумение прокурорът е събрал информация, че осъденият е роден в с. Ф., община С.. Данните за съдимост, изпратени от Районния съд – гр. С. показали наличието на две присъди. По едната от тях осъденият А. е реабилитиран по право, а по другата присъда, влязла в сила на 20.09.1988 г., той е осъден от Окръжния съд в гр. Б.. о. х. д. № 79/88 г.) за престъпление по чл. 256, ал. 2 НК, извършено на 6.10.1987 г., на наказание от петнадесет години лишаване от свобода, изтърпявано в затвора до 14.07.1998 г. Посочените присъди не са фигурирали в приложената по делото справка за съдимост, издадена от Районния съд – гр. М.. 	
	 	
	Следователно в искането за възобновяване се сочи обстоятелство, което не е било известно на съда, но това обстоятелство може да има съществено значение за решаване на делото. 	
	 	
	По изложените съображения, Върховният касационен съд, на основание чл.425 НПК 	
		
	РЕШИ: 	
	 	
	ВЪЗОБНОВЯВА н. о. х. д. № 2077/09 г. по описа на Районния съд – гр. Б.. 	
	 	
	ОТМЕНЯ определение от 8.07.2009 г. на Бургаския районен съд, с което е одобрено споразумение за прекратяване на наказателното производство и ВРЪЩА делото на прокурора при Районна прокуратура – гр. Б.. 	
	 	
	Решението не подлежи на обжалване. 	
		
	ПРЕДСЕДАТЕЛ: 	
		
	ЧЛЕНОВЕ: 	

